b"\n_START_ARTICLE_\nCan Jordi (\xc3\x92rrius)\n_START_SECTION_\nDescripci\xc3\xb3\n_START_PARAGRAPH_\nAl l\xc3\xadmit del municipi amb Argentona, al ve\xc3\xafnat de Clar\xc3\xa0, hi ha la masia de Can Maci\xc3\xa0, tamb\xc3\xa9 anomenada Can Jordi. Es tracta d'un edifici petit i humil, del tipus II -les vessants de la teulada dibuixen un front\xc3\xb3 a la fa\xc3\xa7ana principal-. Del cos central de la masia, neixen d'altres de m\xc3\xa9s petits, de construcci\xc3\xb3 m\xc3\xa9s recent; un garatge, un magatzem,...A la fa\xc3\xa7ana principal es conserva el portal rod\xc3\xb3 d'onze dovelles, i finestres amb carreus de llinda recta i ampit. Les parets, unes fetes de t\xc3\xa0pia i altres de ma\xc3\xb3 i ciment, estan arrebossades i emblanquinades. Els sostres, de bigues de fusta els antics i de ciment els nous, estan fets de teula. La casa avui est\xc3\xa0 habitada per pagesos que viuen del conreu de les terres que als envolta. Sense haver-hi cap mur que la tanqui, la masia es troba al mig d'un camp de vinya."